Tu vei fi regina oamenilor cu ochi verzui cărora de asemeni le-am cuprins grumazul în dezmierdările mele nocturne; a celora ce iubesc marea, marea imensă, tumultuoasă și verzuie, apa informă și multiformă, locurile unde nu sînt, femeile pe care nu le cunosc, florile sinistre ce seamănă cădelnițelor unei religii necunoscute, parfumurile ce turbură energia și animalele sălbatice și voluptuoase cari sunt emblema nebuniei lor“.